For så vidt angår territoriale tildelinger har de fleste OLT'er foreslået, at der som gennemførelsesmetode vælges budgetstøtte, og dette afspejler i flere tilfælde en positiv forandring i forhold til de projektmetoder, der tidligere har været anvendt, navnlig for Curaçao, Fransk Polynesien, Sint Eustatius samt Wallis og Futuna. Budgetstøtte er en effektiv metode til at håndtere horisontale, langsigtede og strukturelle udfordringer og trusler.

For at fremme samarbejdet mellem OLT'erne, AVS-/nabolandene og regionerne i den yderste periferi blev der udarbejdet et vejledende notat, der skal tilskynde til fælles projekter, som finansieres af EUF og Den Europæiske Fond for Regionaludvikling (EFRU).

Der er udarbejdet detaljerede programmeringsinstrukser, der specifikt er rettet mod OLT'erne, og som danner grundlag for vejledning af de pågældende lande og territorier. Disse instrukser omfatter både retningslinjer og særlige skabeloner for de forskellige etaper i udarbejdelsen af programmeringsdokumentet.

OLT'erne har fortsat det primære ansvar for udarbejdelsen af programmeringsdokumenterne bl.a. med hensyn til, hvilke prioriteter deres strategier baseres på, og sikringen af, at de fornødne lokale høringer finder sted. Der er på OLT'ernes anmodning stillet faglig bistand til rådighed for at hjælpe OLT'erne i programmeringsprocessen i overensstemmelse med artikel 81 i associeringsafgørelsen.

Kommissionen træffer kun én formel afgørelse med henblik på at godkende OLT-programmeringsdokumenterne, og denne omfatter både de strategiske retningslinjer og den detaljerede programudformning. Det betyder, at et programmeringsdokument ikke kan vedtages, før der er udarbejdet og formelt opnået enighed om en strategi og en handlingsplan. Budgetstøtte er den foretrukne gennemførelsesmetode for territoriale tildelinger i OLT'erne.

I associeringsafgørelsen fastlægges en programmeringsproces, som gælder specifikt for OLT'er. I modsætning til gruppen af lande i Afrika, Vestindien og Stillehavet (AVS-landene) baseres programmeringen ikke på nationale vejledende programmer, men derimod på udarbejdelsen af et programmeringsdokument bestående af to dele, nemlig a) en strategi for EU's indsats (Del A) og b) en handlingsplan (Del B).

De fire regionale programmer søger at fremme samarbejdet mellem OLT'er i samme region, som har fælles problemer og prioriteter. Ved de foranstaltninger, der finansieres under den regionale tildeling, ydes der støtte til udformning og gennemførelse af omfattende regionale programmer og projekter, som har til formål at løse disse problemer. Der tilskyndes aktivt til at inddrage andre finansieringskilder, herunder andre finansielle EU-instrumenter, gennem samarbejde med AVS-lande og/eller tredjelande i nærområdet samt med regionerne i EU's yderste periferi.

Ud fra de kriterier, der er fastsat i associeringsafgørelsen, anses 16 OLT'er for at være berettiget til en territorial tildeling under 11. EUF. Det bemærkes, at Grønland støttes direkte gennem EU's almindelige budget på basis af "Grønlandsafgørelsen" .

De ressourcer under 11. EUF, der er stillet til rådighed for OLT'er, er fordelt som følger, jf. bilag II til associeringsafgørelsen:

Støtten til OLT'er ydes hovedsagelig gennem Den Europæiske Udviklingsfond (EUF), hvor der er afsat et beløb på 364,5 mio. EUR under 11. EUF for programmeringsperioden 2014-2020 .

I associeringsafgørelsen fastlægges de retlige rammer for relationerne mellem de oversøiske lande og territorier (OLT), de medlemsstater, som de hører under, og Den Europæiske Union. I henhold til traktaten om Den Europæiske Unions funktionsmåde (TEUF) er formålet med associeringsafgørelsen at støtte en bæredygtig udvikling af OLT'erne og fremme EU's værdier i resten af verden.

Situationen i 2017

a)Orkaner i Vestindien

I september 2017 ramte to kategori 5-orkaner, Irma og Maria, flere oversøiske lande og territorier i Vestindien og førte livstruende vinde (300 km/h), stormfloder og kraftige regnskyl med sig med omfattende skader på boliger og grundlæggende infrastruktur til følge. De hårdest ramte OLT'er var Anguilla, Sint Maarten og Turks- og Caicosøerne, Saint-Barthélemy og De Britiske Jomfruøer. Der skete også skader på Montserrat, Saba og Sint Eustatius.

Efter orkanerne blev der arrangeret flere møder af Europa-Kommissionen, de berørte OLT'er og deres medlemsstater for straks at udveksle alle relevante oplysninger om nødhjælp og humanitær bistand med OLT'erne og medlemsstaterne.

Generaldirektoratet for Civilbeskyttelse og Humanitære Bistandsforanstaltninger på Europæisk Plan (GD ECHO) ydede umiddelbar katastrofebistand til Turks- og Caicosøerne (60 000 EUR) og til Sint Maarten (80 000 EUR) gennem et regionalt program i samarbejde med Den Panamerikanske Sundhedsorganisation (PAHO). Indsatsen fokuserede på mindre rehabiliteringsarbejder hos de berørte sundhedsinfrastrukturer for at genetablere umiddelbare tjenester, sikre adgang til rent vand for sundhedsfaciliteter og epidemiologisk overvågning af udsatte befolkningsgrupper.

Endvidere har Nederlandene aktiveret den europæiske civilbeskyttelsesordning for Sint Maarten med henblik på evakuering fra Sint-Maarten ad luftvejen samt betaling af transportomkostningerne for et nederlandsk fartøj, der transporterede nederlandsk bistand i form af naturalier til Sint Maarten, herunder biler, lastbiler og tunge maskiner.

Generaldirektoratet for Internationalt Samarbejde og Udvikling arbejdede aktivt sammen med myndighederne for at sikre, at de territoriale og regionale programmer under 11. EUF var tilpasset situationen efter Irma i OLT'erne, og støtte dem i deres bestræbelser på at blive mere modstandsdygtige. I den forbindelse blev der som led i nødhjælpsindsatsen straks udbetalt 3,6 mio. EUR og 4 mio. EUR gennem 11. EUF's budgetstøtteprogrammer til uddannelsessektoren på Anguilla og Turks- og Caicosøerne.

Endvidere vil en ny tværgående komponent vedrørende modstandsdygtighed blive tilføjet inden for rammerne af det regionale program for Vestindien under 11. EUF for at støtte langsigtet opbygning af modstandsdygtighed i OLT'erne i tråd med den europæiske konsensus om udvikling, der understreger tilsagnet om at opbygge modstandsdygtighed.

Med hensyn til en mulig anvendelse af den ikketildelte reserve B (21,5 mio. EUR) under 11. EUF er Generaldirektoratet for Internationalt Samarbejde og Udvikling ved at vurdere de anmodninger, der er blevet fremsat af de hårdest ramte OLT'er. I den forbindelse er der blevet afsat en vejledende bevillingsramme på 5 mio. EUR som en del af den bevillingsramme på 60,5 mio. EUR, som EU's kommissær for internationalt samarbejde og udvikling gav tilsagn om på Den Europæiske Unions vegne til støtte for genopbygningsindsatsen i de berørte territorier og lande under en donorkonference på højt plan, der fandt sted den 21. november 2017 i New York.

b)Afholdte høringer

Siden programmeringsprocessen blev indledt i december 2013, har Europa-Kommissionen aktivt støttet OLT'erne i hele programmeringsprocessen ved at finansiere og/eller fremme afholdelsen af særlige seminarer, workshopper og konferencer, der skal muliggøre overvejelser om fælles prioriteter og mål. Der har fundet talrige af disse udvekslinger sted, og de har været særligt udbytterige i hele 2017.

På baggrund af resultaterne af forskellige høringsmøder i 2016 var ugen efter det 15. OLT-EU-forum (den 22.-26. februar 2017) den perfekte lejlighed for OLT'erne til at mødes på regionalt plan og komme videre i programmeringsprocessen og give OLT'er i Vestindien og Stillehavet mulighed for henholdsvis at komme videre med og afslutte udvælgelsesfasen for deres regionale programmer.

Efterfølgende gjorde det regionale seminar den 2.-3. april 2017 og seminarworkshopperne for OLT'er i Stillehavet den 24.-27. oktober i Nouméa det muligt at afslutte udarbejdelsesfasen. Under seminaret blev der lagt særlig vægt på at identificere mulige synergier mellem det regionale AVS-program og yderligere fremskridt med den regionale integration og samarbejde med nærtliggende AVS-lande.

Med hensyn til det regionale program for Vestindien bidrog den regionale workshop, der fandt sted i slutningen af november 2017 på Bonaire, konstruktivt til at fremme udarbejdelsesfasen efter orkanerne i regionen. Workshoppen gjorde det ikke blot muligt at tilføje en ny horisontal komponent vedrørende modstandsdygtighed, men også at gøre fremskridt med valget af gennemførelsespartner og med den vejledende budgettildeling for hver komponent.

Der fandt udbytterige drøftelser sted mellem OLT'erne og Kommissionens tjenestegrene vedrørende det tematiske program for OLT. Navnlig mødet i partnerskabsgruppen om miljø og klimaændringer i juli 2017 var en lejlighed til at gøre yderligere fremskridt med programmeringen af klimaændringskomponenten i det tematiske program under 11. EUF. Dette møde byggede videre på og supplerede resultaterne af mødet i partnerskabsgruppen om miljø og klimaændringer i juli 2016, der fokuserede på den anden komponent af den tematiske bevillingsramme, nemlig bæredygtig energi.

OLT'erne og Den Europæiske Union bekræftede også deres stærke engagement i vedvarende energi på det 3. topmøde mellem energiministrene og workshoppen om havenergi, der fandt sted den 6.-7. december 2017 i Bruxelles.

Endvidere blev overvejelserne om fælles strategiske prioriteter fremmet gennem den associeringsdialog, der blev etableret ved associeringsafgørelsen. På teknisk plan blev der i 2017 afholdt fire trepartsmøder mellem Kommissionen, OLT-repræsentanter og de medlemsstater, som de hører under. Disse møder gav mulighed for en dialog mellem Kommissionen og OLT'ernes og medlemsstaternes repræsentanter og for at overvåge udviklingen, gennemførelsen og programmeringen af midlerne under 11. EUF.

På politisk plan bekræftede EU, OLT'erne og deres medlemsstater på det 15. OLT-EU-forum i februar 2017 – med udgangspunkt i konklusionerne fra 14. OLT-EU-forum i 2016 – deres stærke vilje til at opbygge modstandsdygtighed og bæredygtighed med henblik på at finde varige og komplekse løsninger på fælles udfordringer såsom klimaændringer, katastroferisikobegrænsning og vedvarende energi og anerkendte vigtigheden af regionalt samarbejde, hvilket direkte understøtter de tematiske og regionale programmer.

Endelig gav de trepartsmøder, der blev holdt mellem Kommissionen, de territoriale/regionale anvisningsberettigede fra OLT'erne og de medlemsstater, som de hører under, i forbindelse med 15. OLT-EU-forum mulighed for at drøfte og tackle eventuelle problemer vedrørende programmeringen og gennemførelsen af de finansielle ressourcer og konkret at planlægge de næste skridt.

c)Territoriale og regionale programmer under 11. EUF